సమాచార, ప్రసార మంత్రిత్వ శాఖ
మల్లారెడ్డి ఇంజనీరింగ్ కళాశాలలో జరిగిన 'ఏక్ భారత్, శ్రేష్ఠ భారత్' కార్యక్రమంలో పాల్గొన్న తెలంగాణ,హర్యానా విద్యార్థులు
ఆజాదీ కా అమృత్ మహోత్సవ్, ఏక్ భారత్ శ్రేష్ట్ భారత్ విద్యార్థి మార్పిడి కార్యక్రమం కింద హర్యానా రాష్ట్రంలోని వివిధ జిల్లాలకు చెందిన విద్యార్థులు తెలంగాణను సందర్శించారు. కార్యక్రమంలో భాగంగా నగరానికి చెందిన నల్ల మల్లారెడ్డి ఇంజనీరింగ్ కళాశాల  హర్యానాలోని మానవ్ రచన ఇంటర్నేషనల్ ఇన్స్టిట్యూట్ ఆఫ్ రీసెర్చ్ మరియు స్టడీస్ చెందిన 47 మంది విద్యార్థులతో పాటు హర్యానా రాష్ట్రానికి చెందిన వివిధ పాఠశాలలకు చెందిన విద్యార్థులకు ఆతిథ్యం ఇచ్చింది. నిర్వహించింది. ఈ కార్యక్రమంలో భాగంగా ఐదు రోజుల పాటు వివిధ కార్యక్రమాలు జరిగాయి. తెలంగాణ మరియు హర్యానా రాష్ట్రాల సంస్కృతి, వారసత్వం, అలవాట్లు మరియు భాషలపై విద్యార్థులకు అవగాహన కల్పించాలన్న లక్ష్యంతో ఈ కార్యక్రమం జరిగింది. విద్యార్థుల మధ్య పరస్పర బంధాన్ని పెంపొందించి వారిలో భిన్నత్వంలో ఏకత్వం భావనను ప్రోత్సహించేందుకు ఈ కార్యకలాపాలు దోహదపడ్డాయి. ఉభయ రాష్ట్రాలకు చెందిన జానపద నృత్యాలు మరియు పాటలతో కూడిన సాంస్కృతిక కార్యక్రమాలలో విద్యార్థులు చురుకుగా పాల్గొన్నారు. ప్రజల జీవితాలతో ముడిపడి కేవలం తెలంగాణ రాష్ట్రానికి చెందిన ప్రత్యేక పండుగ బతుకమ్మను ప్రత్యేకంగా నిర్వహించారు. హర్యానా నుంచి వచ్చిన అతిథులతో పాటు మొత్తం కళాశాల సిబ్బంది బతుకమ్మ జరుపుకున్నారు. ఈ సందర్భంగా విద్యార్థులు పూలు కోసి బతుకమ్మ  తయారుచేసి సంప్రదాయ బారుకమ్మ నృత్యాన్ని ఉత్సాహంగా చేశారు.
హర్యానా విద్యార్థులు తెలంగాణ చరిత్రను కూడా తెలుసుకున్నారు. గోల్కొండ కోట, చార్మినార్ మరియు సాలార్ జంగ్ మ్యూజియంతో సహా వివిధ వారసత్వ ప్రదేశాలను సందర్శించి తెలంగాణ చరిత్రను తెలుసుకున్నారు. హైదరాబాద్కు తూర్పున 50 కిలోమీటర్ల దూరంలో ఉన్న పోచంపల్లి గ్రామాన్ని కూడా సందర్శించారు. భారతదేశ ఇక్కత్ రాజధాని గా పోచంపల్లి గుర్తింపు పొందింది. పోచంపల్లి లో చేనేత కార్మికులతో విద్యార్థులు మాట్లాడారు. భూదాన్ ఉద్యమంలో పోచంపల్లి గ్రామం పొందిన గుర్తింపు, ఇక్కత్ వస్త్రాల తయారీ వెనుక ఉన్న శ్రమ, నైపుణ్యం తదితర అంశాలపై విద్యార్థులకు అవగాహన కలిగింది.
రెండు రాష్ట్రాలకు చెందిన విద్యార్థులు పోస్టర్ల తయారీ, రంగోలి, మరియు క్రీడలు మొదలైన వినోద కార్యక్రమాల్లో కూడా పాల్గొన్నారు. కార్యక్రమంలో తెలంగాణ మరియు హర్యానా విద్యార్థులు ఒకరితో ఒకరు చక్కగా మాట్లాడుకుంటూ సంస్కృతి, తెలుసుకుని భాషను నేర్చుకున్నారు.
హర్యానా నుంచి వచ్చిన విద్యార్థులు హైదరాబాదీ బిర్యానీ, దాల్చా, డబుల్-కా-మితా, కద్దు-కా-ఖీర్, పచ్చిపులుసు మరియు సర్వపిండి వంటి ప్రత్యేక తెలంగాణ రుచికరమైన వంటలు రుచి చూశారు.
కార్యక్రమం ప్రారంభానికి ముందు విద్యార్థులకు మల్లారెడ్డి ఇంజనీరింగ్ కళాశాల డైరెక్టర్, ఏఐసిటీఈ ప్రాంతీయ అధికారి,మల్లారెడ్డి ఇంజనీరింగ్ కళాశాల ప్రిన్సిపాల్ మరియు ఏక్ భారత్ శ్రేష్ట్ భారత్ నోడల్ అధికారులు స్వాగతం పలికారు. పునఃశ్చరణ కార్యక్రమంలో భాగంగా ఏఐసిటీఈ సభ్య కార్యదర్శి ప్రొఫెసర్ రాజీవ్ కుమార్తో సహా న్యూఢిల్లీకి చెందిన ఏఐసిటీఈ అధికారులు విద్యార్థులను ఉద్దేశించి ప్రసంగించారు.
స్టూడెంట్ ఎక్స్ఛేంజ్ కార్యక్రమం తెలంగాణ మరియు హర్యానా విద్యార్థుల మధ్య బంధం మరియు సోదరభావాన్ని పెంపొందించడానికి అవకాశం కల్పించింది. ప్రజల మధ్య బంధం, సోదర భావం పెంపొందించాలన్న లక్ష్యంతో ఏక్ భారత్ శ్రేష్ట్ భారత్ అమలు జరుగుతోంది. రాష్ట్రాలు, కేంద్రపాలిత ప్రాంతాల మధ్య సమన్వయంతో కూడిన పరస్పర సహకార ప్రక్రియ ద్వారా జాతీయ సమగ్రతను పెంపొందించడానికి ఏక్ భారత్ శ్రేష్ట్ భారత్ కార్యక్రమం ప్రారంభించబడింది. ఈ కార్యక్రమం కింద తెలంగాణ రాష్ట్రం హర్యానాతో జత చేయబడింది. ఏక్ భారత్ శ్రేష్ట్ భారత్ విద్యార్థి మార్పిడి కార్యక్రమం స్టూడెంట్ ఎక్స్ఛేంజ్ కార్యక్రమాన్ని ఆజాదీ కా అమృత్ మహోత్సవ్ వేడుకల్లో భాగంగా కేంద్ర విద్యా మంత్రిత్వ శాఖ ప్రారంభించింది.